नागपुर पुलिस को अनजान शख्स का कॉल आया, मुंबई पुलिस ने बढ़ाई सेलेब्स के घर की सुरक्षा
Bollywood Actor Amitabh Bachchan And Dharmendra Bomb Threat Latest News Update - महाराष्ट्र के नागपुर पुलिस कंट्रोल में एक शख्स का कॉल आया। फोन पर अनजान शक्स ने मुंबई के नामी लोगों के घरों पर बॉम ब्लाट करने की बात कही। इसमें बिजनेसमैन मुकेश अंबानी, दिग्गज एक्टर अमिताभ बच्चन और धर्मेंद्र के नाम शामिल हैं
अभिनेता अमिताभ बच्चन, धर्मेंद्र और बिजनेसमैन मुकेश अंबानी के घर को बम से उड़ाने की धमकी मिली है। नागपुर पुलिस कंट्रोल रूम में मंगलवार को एक अनजान शख्स ने फोन किया और तीनों सेलिब्रिटी का घर बम से उड़ाने की धमकी दी। शख्स ने फोन पर ये भी दावा किया कि मुंबई के दादर में हथियार से लैस 25 लोग आ चुके हैं, जो आतंकी घटना को अंजाम देंगे।
टाइम्स ऑफ इंडिया से बातचीत के दौरान मुंबई पुलिस ने बताया, कॉल आते ही हमने बम स्क्वॉड टीम को इस सेलिब्रिटी के घरों की जांच के लिए भेजा। हालांकि, इस दौरान हमें कुछ भी नहीं मिला। बता दें इस बीच मुंबई पुलिस ने अमिताभ और धर्मेंद्र के घरों की सुरक्षा बढ़ा दी है। 
कॉलर का पता लगाने की कोशिश में जुटी मुंबई पुलिस 
कॉल आने के बाद से ही नागपुर पुलिस कंट्रोल रूम ने मुंबई पुलिस को हाई अलर्ट का मैसेज भेजा है, मुंबई पुलिस ने फौरन तीनाें सख्सियतों की घरों की जांच की जिसमें बम जैसा कोई संदिग्घ समान नहीं मिला। पुलिस कॉल करने वाले का पता लगाने में जुटी हुई है।
इन सेलेब्स को आ चुके हैं पहले भी धमकी भरे कॉल 
ये पहला मामला नहीं है जब किसी सेलेब के साथ इस तरह की घटना हुई है। इससे पहले भी कई बॉलीवुड एक्टर्स और सिंगर्स को जान से मारने की धमकी वाले कॉल आए हैं वहीं कुछ पर तो असल में हमला भी हुआ है। आइए जानते हैं वो कौन हैं...
शाहरुख खान
फिल्म हैप्पी न्यू ईयर की रिलीज से पहले शाहरुख खान को डॉन छोटा राजन के लिए काम करने वाले रवि पुजारी की धमकी मिली थी। फिल्म की शूटिंग लोकेशन पर एक नोट मिला था जिसमें लिखा था कि अगला नंबर शाहरुख का है। इसके बाद शाहरुख खान ने भी बुलेट प्रूफ कार खरीदी थी।
आमिर खान
सत्यमेव जयते के पहले सीजन के बाद आमिर खान को लगातार जान से मारने की धमकियां मिलने लगी थीं। बचाव के लिए आमिर ने 10 करोड़ रुपए की बुलेट और बॉम्ब प्रूफ गाड़ी खरीदी थी। देश के पूर्व पीएम मनमोहन सिंह और मुकेश अंबानी के बाद आमिर खान बुलेट प्रूफ गाड़ी खरीदने वाले तीसरे भारतीय थे।
अक्षय कुमार
खिलाड़ी कुमार अक्षय कुमार को भी 2013 में धमकी भरे कॉल आ चुके हैं। दरअसल अक्षय ने अपने एक वर्कर को काम से निकाल दिया था, जिसकी वजह से डॉन रवि पुजारी के गुंडों ने उन्हें धमकी दी थी।
सोनू निगम
सिंगर सोनू निगम को भी साल 2014 में जान से मारने की धमकी मिल चुकी है। ये धमकी सोनू को अंडरवर्ल्ड डॉन छोटा शकील ने दी थी। ये धमकियां उन्हें मैनेजमेंट कंपनी बदलने के लिए दी जा रही थीं।
करण जौहर
फिल्म कुछ कुछ होता है की रिलीज से पहले फिल्ममेकर करण जौहर को रिलीज रोकने की धमकियां मिली थी। करण जौहर को मशहूर डॉन अबू सलेम ने धमकियां दी थीं लेकिन करण ने हिम्मत करके फिल्म रिलीज की। ये फिल्म एक बेहतरीन हिट साबित हुई थी।
राकेश रोशन पर हुआ था जानलेवा हमला
एक जमाने के मशहूर अभिनेता, डायरेक्टर और प्रोड्यूसर राकेश रोशन पर साल 2000 में फायरिंग हुई थी। राकेश अपनी सांताक्रूज स्थित ऑफिस से निकल रहे थे कि दो बाइक सवारों ने उन पर गोलियां चला दीं। राकेश के ड्राइवर उन्हें तुरंत अस्पताल पहुंचाया, जिससे उनकी जान बच सकी। दरअसल कहो ना प्यार है फिल्म की कामयाबी के बाद अंडरवर्ल्ड के लोग उनसे एक्टॉर्शन मनी की डिमांड कर रहे थे। जब राकेश ने साफ शब्दों में ऐसा करने से इनकार कर दिया तो उन लोगों ने इनकी जान लेनी चाही।
गुलशन कुमार की हुई थी हत्या
टी-सीरीज के फाउंडर गुलशन कुमार की 1997 में हत्या कर दी गई थी। गुलशन पर दो बाइक सवारों ने गोलियों से हमला कर दिया था, जिससे उनकी मौके पर ही मौत हो गई। दरअसल गुलशन से अंडरवर्ल्ड के अबू सलेम ने 10 करोड़ की मांग की थी। जब उन्होंने पैसे देने से इनकार कर दिया तो उनकी हत्या करवा दी गई। गुलशन की हत्या अंधेरी वेस्ट की जितेश्वर मंदिर के बाहर हुई थी।
सिद्धू मूसेवाला की ली गई जान
पंजाबी सिंगर और नेता सिद्धू मूसेवाला की 29 मई को हत्या कर दी गई थी। सिद्धू को कई दिनों तक जान से मारने की धमकी भरे कॉल आ रहे थे, जिसके चलते उन्हें सरकार की तरफ से सिक्योरिटी दी थी गई थी। हालांकि, हत्या के दो दिन पहले ही उनकी सिक्योरिटी घटा दी गई थी। सिद्धू अपनी थार से दोस्तों के साथ घर से निकले थे कि रास्ते में उन पर फायरिंग हो गई। सिद्धू को कई गोलियां लगीं जिससे उनकी जान नहीं बच सकी।